Idrettsklubben Start i 2007

Hjemmekampen mot Viking i andre serierunde markerte åpningen av klubbens nye stadion Sør Arena. Stefan Bärlin misbrukte sjansen til å bli første målscorer da han brant et straffespark etter 10 minutter, i stedet ble det Vikings Søren Berg som fikk denne æren mens Ygor Santiago ble Starts første målscorer på den nye hjemmebanen.

14.448 tilskuere overvar åpningskampen. Dette er publikumsrekord på Sør Arena, en rekord som vil komme til å stå en stund da kapasiteten senere er blitt redusert. Rekord ble det også i bortekampen mot . 21.901 er det største antallet som har sett Start i en seriekamp. Og et snitt på 11.216 er klubbens høyeste på hjemmebane - dette til tross for at laget kjempet i bunnen av tabellen gjennom store deler av sesongen,

Etter tapet mot Vålerenga 2. september lå Start nest sist på tabellen med 16 poeng på 19 kamper, to poeng bak  på kvalikplass og seks poeng bak Strømsgodset på sikker plass. Dermed var det slutt på Stig Inge Bjørnebyes karriere som Start-trener, og rutinerte Benny Lennartsson ble hentet inn for å redde plassen. Poenghøsten bedret seg noe, men tap i skjebnekampene mot Odd Grenland og Lyn bidro til at det likevel ble nedrykk, ett poeng unna kvalikplass.
Nedrykket kom forøvrig uten at laget tapte mot  eller , de to lagene som tok gull og sølv.

Seier nr. 250 i eliteserien siden 1969 kom med 3-1 i bortekampen mot Sandefjord 1. oktober. Mål nummer 1000 i samme periode var også innen rekkevidde, da Ole Martin Årst scoret nr 998 i siste serierunde. Medregnet 15 mål fra Hovedserien 1959–60 kom likevel mål nr 1000 denne sesongen, da Kristofer Hæstad ga Start ledelsen mot Brann 26. august. Ellers ble eliteseriens første mål scoret av Espen Børufsen etter tre minutter i kampen mot Ålesund, mens Steinar Pedersen pådro seg årets første gule kort åtte minutter senere.

En av sesongens styggere episoder kom 24. juni på Åråsen der Lillestrøms keeper Heinz Müller sparket ned og skadet Geir Ludvig Fevang. Dommer Brage Sandmoen lot spillet gå, men Müller ble i etterkant ilagt to kampers karantene mens Fevang ble påført kinnbeinsbrudd og hjernerystelse og var ute i lang tid.

Juniorene gjentok suksessen fra fjoråret og vant klubbens 4. norgesmesterskap ved å slå Vålerenga 2-1 i finalen. Aram Khalili scoret begge målene dagen etter at A-lagets nedrykk var et faktum.

Ole Martin Årst kom fra Tromsø i juli og ble lagets toppscorer med sju mål på de siste 11 kampene. Blant de øvrige nye spillere var Anthony Annan, Bernt Hulsker, Christer Kleiven og Espen Børufsen, mens Alex Valencia, Marius Johnsen og Bala Garba var borte siden siden 2006. I tillegg forsvant Ben Wright, David Nielsen og Stefan Bärlin i løpet av sesongen.

Eliteserien

Tabell

Seriekamper

Vanligste startoppstilling 

* Kilde: football-lineups.com

Cupkamper 
Utdypende artikkel: Norgesmesterskapet 2007

Målscorere

Kort

Start 2 
Start 2 spilte i 2007 i 2. divisjon (nivå 3). Laget endte på 6.-plass i avdeling 3, men siden førstelaget rykket ned fra Eliteserien ble Start 2 flyttet ned til 3. divisjon i 2008 mens Åsane beholdt plassen på Starts bekostning.

Treningskamper

Se også 
 Kampreferater

Referanser

Kilder 

2007
Start
Tippeligaen 2007